**ΝΟΜΟΣ ΠΟΥ ΠΡΟΝΟΕΙ ΓΙΑ ΤΗ ΔΙΕΥΚΟΛΥΝΣΗ ΤΟΥ ΜΗΧΑΝΙΣΜΟΥ ΠΑΡΑΔΟΣΗΣ ΚΑΤΑΖΗΤΟΥΜΕΝΩΝ ΠΡΟΣΩΠΩΝ ΒΑΣΕΙ ΕΝΤΑΛΜΑΤΟΣ ΣΥΛΛΗΨΗΣ ΜΕΤΑΞΥ ΤΗΣ ΚΥΠΡΙΑΚΗΣ ΔΗΜΟΚΡΑΤΙΑΣ ΚΑΙ ΤΟΥ ΗΝΩΜΕΝΟΥ ΒΑΣΙΛΕΙΟΥ**

|  |  |
| --- | --- |
| Προοίμιο.Επίσημη Εφημερίδα της Ε.Ε.: L149,30.4.2021, σ.10. | Για σκοπούς διευκόλυνσης της εφαρμογής των διατάξεων του Τίτλου VII του Τρίτου Μέρους της Συμφωνίας Εμπορίου και Συνεργασίας Μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφ’ ενός, και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφ’ ετέρου, που εγκαθιδρύει σύστημα έκδοσης καταζητούμενων προσώπων μεταξύ των κρατών μελών της Ευρωπαϊκής Ένωσης, αφ’ ενός, και του Ηνωμένου Βασιλείου, αφ’ ετέρου, βασιζόμενο σε ένα μηχανισμό παράδοσης βάσει εντάλματος σύλληψης, σύμφωνα με τις διατάξεις του ρηθέντος Τίτλου VII, |
|  |  |
|  | Η Βουλή των Αντιπροσώπων ψηφίζει ως ακολούθως:  |
|  |  |
| Συνοπτικός τίτλος. | 1. Ο παρών Νόμος θα αναφέρεται ως ο περί της Διευκόλυνσης του Μηχανισμού Παράδοσης Καταζητούμενων βάσει Εντάλματος Σύλληψης Μεταξύ της Κυπριακής Δημοκρατίας και του Ηνωμένου Βασιλείου Νόμος του 2022. |
|  |  |
| Ερμηνεία. | 2. (1) Στον παρόντα Νόμο, εκτός εάν από το κείμενο προκύπτει διαφορετική έννοια-  |
|  |  |
|   | «Δημοκρατία» σημαίνει την Κυπριακή Δημοκρατία·«ένταλμα σύλληψης» σημαίνει δικαστική απόφαση που εκδίδεται με σκοπό τη σύλληψη και παράδοση καταζητούμενου προσώπου μεταξύ της Δημοκρατίας και του Ηνωμένου Βασιλείου, για σκοπούς άσκησης ποινικής δίωξης ή εκτέλεσης στερητικής της ελευθερίας ποινής ή στερητικού της ελευθερίας μέτρου ασφαλείας· |
|  | «Κεντρική Αρχή» σημαίνει το Υπουργείο Δικαιοσύνης και Δημοσίας Τάξεως·«κράτος μέλος» σημαίνει κράτος μέλος της Ευρωπαϊκής Ένωσης·«Συμφωνία» σημαίνει τη Συμφωνία Εμπορίου και Συνεργασίας Μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφ’ ενός, και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφ’ ετέρου·«Τίτλος VII» σημαίνει τον Τίτλο VII του Τρίτου Μέρους της Συμφωνίας, στον οποίο προβλέπεται μηχανισμός παράδοσης καταζητούμενων προσώπων, βάσει εντάλματος σύλληψης· «Τρίτο Μέρος της Συμφωνίας» σημαίνει το Τρίτο Μέρος της Συμφωνίας, το οποίο αφορά στη Συνεργασία μεταξύ των μερών της Συμφωνίας στον Τομέα Επιβολής του Νόμου και στη Δικαστική Συνεργασία σε Ποινικές Υποθέσεις. |
|  |  |
|   | (2) Όροι που δεν καθορίζονται διαφορετικά στον παρόντα Νόμο έχουν την έννοια που τους αποδίδεται από τις διατάξεις του Τίτλου VII του Τρίτου Μέρους της Συμφωνίας.  |
|  |  |
| Σκοπός του παρόντος Νόμου.  | 3. Σκοπός του παρόντος Νόμου είναι η συμπλήρωση των διατάξεων του Τίτλου VII αναφορικά με την έκδοση και εκτέλεση ενταλμάτων σύλληψης και τις διαδικασίες παράδοσης καταζητούμενων προσώπων, μεταξύ της Δημοκρατίας και του Ηνωμένου Βασιλείου για την άσκηση ποινικής δίωξης, ή για την εκτέλεση στερητικής της ελευθερίας ποινής, ή στερητικού της ελευθερίας μέτρου ασφαλείας και η διευκόλυνση της εφαρμογής των διατάξεων αυτών στη Δημοκρατία. |
|  |  |
| Εφαρμογή των διατάξεων του Τίτλου VII.97 του 197097 του 1990154(Ι) του 2011175(Ι) του 2013. | 4. Ανεξαρτήτως των διατάξεων του περί Εκδόσεως Φυγοδίκων Νόμου ή οποιουδήποτε άλλου Νόμου οι οποίες ρυθμίζουν την έκδοση φυγοδίκων, η σύλληψη και παράδοση καταζητούμενου προσώπου μεταξύ της Δημοκρατίας και του Ηνωμένου Βασιλείου για σκοπούς άσκησης ποινικής δίωξης ή εκτέλεσης στερητικής της ελευθερίας ποινής ή στερητικού της ελευθερίας μέτρου ασφαλείας, διέπεται από τις διατάξεις του Τίτλου VII και του παρόντος Νόμου.  |
|  |  |
| Αρμόδια δικαστική αρχή έκδοσης εντάλματος σύλληψης στη Δημοκρατία. | 5. Αρμόδια δικαστική αρχή έκδοσης εντάλματος σύλληψης στη Δημοκρατία είναι Επαρχιακός Δικαστής στην επαρχία του οποίου υπάγεται η κατά τόπον αρμοδιότητα εκδίκασης της αξιόποινης πράξης για την οποία ζητείται η σύλληψη και παράδοση του καταζητούμενου ή το Δικαστήριο το οποίο εξέδωσε την απόφαση αναφορικά με την ποινή ή το μέτρο ασφαλείας.  |
|  |  |
| Αρμόδια δικαστική αρχή εκτέλεσης εντάλματος σύλληψης στη Δημοκρατία. | 6. Αρμόδια δικαστική αρχή εκτέλεσης εντάλματος σύλληψης στη Δημοκρατία είναι Επαρχιακός Δικαστής στην επαρχία του οποίου συλλαμβάνεται ο εκζητούμενος.  |
|  |  |
| Κεντρική Αρχή. | 7. (1) Τις αρμόδιες αρχές έκδοσης και εκτέλεσης εντάλματος σύλληψης επικουρεί το Υπουργείο Δικαιοσύνης και Δημοσίας Τάξεως, ως η Κεντρική Αρχή, ιδίως κατά τη διοικητική διαβίβαση του εντάλματος σύλληψης, καθώς και κατά τη σχετική επίσημη αλληλογραφία.  (2) Η Κεντρική Αρχή δύναται να προβαίνει στην τήρηση στατιστικών στοιχείων.  |
|  |  |
| Τύπος εντάλματος. | 8. Το ένταλμα σύλληψης περιέχει τα στοιχεία που προβλέπονται στο Άρθρο 606 του Τίτλου VII και υποβάλλεται με το έντυπο που περιλαμβάνεται στο Παράρτημα 43 της Συμφωνίας. |
|  |  |
| Μη έλεγχος διττού αξιόποινου. | 9. Τηρούμενων των διατάξεων του άρθρου 4 και υπό τον όρο της αμοιβαιότητας, η εκτέλεση εντάλματος επιτρέπεται χωρίς έλεγχο του διττού αξιόποινου για τις ακόλουθες αξιόποινες πράξεις, όπως αυτές ορίζονται από το δίκαιο του Ηνωμένου Βασιλείου, εφ’ όσον τιμωρούνται στο κράτος αυτό με στερητική της ελευθερίας ποινή ή στερητικό της ελευθερίας μέτρο ασφάλειας διάρκειας τουλάχιστον τριών (3) ετών: |
|  |  |
|  | (α) | Συμμετοχή σε εγκληματική οργάνωση· |
|  |  |  |
|  | (β) | τρομοκρατία, όπως ορίζεται στο Παράρτημα 45 της Συμφωνίας· |
|  |  |  |
|  | (γ) | εμπορία προσώπων· |
|  |  |  |
|  | (δ) | σεξουαλική εκμετάλλευση παιδιών και παιδική πορνογραφία· |
|  |  |  |
|  | (ε) | παράνομη διακίνηση ναρκωτικών και ψυχοτρόπων ουσιών· |
|  |  |  |
|  | (στ) | παράνομη διακίνηση όπλων, πυρομαχικών και εκρηκτικών· |
|  |  |  |
|  | (ζ) | διαφθορά, συμπεριλαμβανομένης της δωροδοκίας· |
|  |  |  |
|  | (η) | απάτη, συμπεριλαμβανομένης της απάτης εις βάρος των οικονομικών συμφερόντων του Ηνωμένου Βασιλείου, κράτους μέλους ή της Ευρωπαικής Ένωσης· |
|  |  |  |
|  | (θ) | νομιμοποίηση προϊόντων εγκλήματος· |
|  |  |  |
|  | (ι) | παραχάραξη νομισμάτων· |
|  |  |  |
|  | (ια) | ηλεκτρονικό έγκλημα· |
|  |  |  |
|  | (ιβ) | εγκλήματα κατά του περιβάλλοντος, περιλαμβανομένου του παράνομου εμπορίου απειλούμενων ζωικών ειδών και του παράνομου εμπορίου απειλούμενων φυτικών ειδών και φυτικών ποικιλιών· |
|  |  |  |
|  | (ιγ) | παροχή βοήθειας για την παράνομη είσοδο και διαμονή· |
|  |  |  |
|  | (ιδ) | ανθρωποκτονία εκ προθέσεως· |
|  |  |  |
|  | (ιε) | βαριά σωματική βλάβη· |
|  |  |  |
|  | (ιστ) | παράνομο εμπόριο ανθρωπίνων οργάνων και ιστών· |
|  |  |  |
|  | (ιζ) | απαγωγή, παράνομη κατακράτηση και ομηρία· |
|  |  |  |
|  | (ιη) | ρατσισμός και ξενοφοβία· |
|  |  |  |
|  | (ιθ) | οργανωμένη ή ένοπλη ληστεία· |
|  |  |  |
|  | (κ) | παράνομη διακίνηση πολιτιστικών αγαθών, περιλαμβανομένων αρχαιοτήτων και έργων τέχνης· |
|  |  |  |
|  | (κα) | καταδολίευση· |
|  |  |  |
|  | (κβ) | αθέμιτη προστασία έναντι παρανόμου οφέλους και εκβίαση· |
|  |  |  |
|  | (κγ) | παράνομη απομίμηση και πειρατεία προϊόντων· |
|  |  |  |
|  | (κδ) | πλαστογραφία δημόσιων εγγράφων και εμπορία τους· |
|  |  |  |
|  | (κε) | παραχάραξη μέσων πληρωμής· |
|  |  |  |
|  | (κστ) | λαθρεμπόριο ορμονικών ουσιών και άλλων αυξητικών παραγόντων· |
|  |  |  |
|  | (κζ) | λαθρεμπόριο πυρηνικών ή ραδιενεργών ουσιών· |
|  |  |  |
|  | (κη) | εμπορία κλεμμένων οχημάτων· |
|  |  |  |
|  | (κθ) | βιασμός· |
|  |  |  |
|  | (λ) | εμπρησμός· |
|  |  |  |
|  | (λα) | εγκλήματα που εμπίπτουν στην αρμοδιότητα του Διεθνούς Ποινικού Δικαστηρίου· |
|  |  |  |
|  | (λβ) | αεροπειρατεία, πειρατεία πλοίου ή πειρατεία διαστημικού σκάφους· και |
|  |  |  |
|  | (λγ) | δολιοφθορά. |
|  |  |
| Συγκατάθεση στην παράδοση συλληφθέντος. | 10. (1) Σε περίπτωση που πρόσωπο το οποίο συλλαμβάνεται για σκοπούς εκτέλεσης εντάλματος σύλληψης δυνάμει των διατάξεων του παρόντος Νόμου δηλώσει ότι συγκατατίθεται να παραδοθεί, η συγκατάθεση αυτή και, κατά περίπτωση, η ρητή παραίτηση από τον κανόνα της ειδικότητας που αναφέρεται στην παράγραφο 2 του άρθρου 625 του Τίτλου VII δίδονται ενώπιον του αρμόδιου Επαρχιακού Δικαστή.  |
|  |  |
|  |  (2) Ο Επαρχιακός Δικαστής ενημερώνει με σαφήνεια τον καταζητούμενο για τα ακόλουθα:  |
|  |  |
|  | (α) | Τις συνέπειες της παράδοσης·  |
|  |  |  |
|  | (β) | τις συνέπειες της παραίτησης από τον κανόνα της ειδικότητας·  |
|  |  |  |
|  | (γ) | το δικαίωμά του να παρίσταται στη διαδικασία με δικηγόρο και με διερμηνέα· και  |
|  |  |  |
|  | (δ) | το αμετάκλητο των δηλώσεών του. |
|  |  |
|  |  (3) Συντάσσεται πρακτικό στο οποίο περιλαμβάνεται η ενημέρωση του καταζητούμενου σύμφωνα με τις διατάξεις του παρόντος άρθρου και οι απαντήσεις και δηλώσεις του καταζητούμενου. |
|  |  |
| Εξαίρεση πολιτικών εγκλημάτων. | 11. Άρνηση της εκτέλεσης εντάλματος δεν είναι δυνατή με την αιτιολογία ότι η αξιόποινη πράξη μπορεί να θεωρηθεί ως πολιτικό έγκλημα, ως αξιόποινη πράξη που συνδέεται με πολιτικό έγκλημα, ή ως αξιόποινη πράξη εμφορούμενη από πολιτικά κίνητρα, όταν πρόκειται για-  |
|  |  |
| 5 του 1979.18(III) του 2004. | (α) | αδίκημα που αναφέρεται στα άρθρα 1 και 2 της Ευρωπαϊκής Σύμβασης για την Καταστολή της Τρομοκρατίας, η οποία κυρώθηκε με τον περί της Σύμβασης δια την Καταστολήν της Τρομοκρατίας (Κυρωτικό) Νόμο, όπως τα άρθρα αυτά έχουν τροποποιηθεί με το Πρωτόκολλο που Τροποποιεί την Ευρωπαϊκή Σύμβαση για την Καταστολή της Τρομοκρατίας, το οποίο κυρώθηκε με τον περί του Πρωτοκόλλου που Τροποποιεί την Ευρωπαϊκή Σύμβαση για την Καταστολή της Τρομοκρατίας (Κυρωτικό) Νόμο· |
|  |  |  |
|  | (β) | το αδίκημα της συμμετοχής σε εγκληματική οργάνωση για τη διάπραξη ενός ή περισσότερων από τα αναφερόμενα στην παράγραφο (α) αδικήματα· |
|  |  |  |
|  | (γ) | τρομοκρατία, όπως ορίζεται στο Παράρτημα 45 της Συμφωνίας. |
|  |  |
| Εξαίρεση ιθαγένειας. | 12. Η παράδοση κυπρίων πολιτών σε εκτέλεση εντάλματος των αρχών έκδοσης του Ηνωμένου Βασιλείου επιτρέπεται μόνον εφ’ όσον το Ηνωμένο Βασίλειο παραδίδει πολίτες του σε εκτέλεση εντάλματος κυπριακής αρχής έκδοσης. |
|  |  |
| Αρμόδια αρχή να αποφασίσει σε περίπτωση συρροής αιτήσεων. | 13. Σε περίπτωση που για το ίδιο πρόσωπο έχει υποβληθεί για εκτέλεση ένταλμα σύλληψης και παράλληλα αίτηση έκδοσης από τρίτη χώρα, δυνάμει πολυμερούς ή διμερούς σύμβασης που δεσμεύει τη Δημοκρατία, η απόφαση για το κατά πόσον απαιτείται να δοθεί η προτεραιότητα στο ένταλμα σύλληψης ή στην αίτηση έκδοσης, λαμβάνεται από τον Υπουργό Δικαιοσύνης και Δημοσίας Τάξεως, κατόπιν δέουσας συνεκτίμησης όλων των περιστάσεων και ιδίως-  |
|  |  |
|  | (α) | της σχετικής βαρύτητας και του τόπου τέλεσης των αξιόποινων πράξεων·  |
|  |  |  |
|  | (β) | των αντίστοιχων ημερομηνιών του εντάλματος σύλληψης και της αίτησης έκδοσης· |
|  |  |  |
|  | (γ) | του κατά πόσον το ένταλμα σύλληψης και η αίτηση έκδοσης έχει υποβληθεί προς το σκοπό της δίωξης, της εκτέλεσης στερητικής της ελευθερίας ποινής ή της εκτέλεσης στερητικού της ελευθερίας μέτρου ασφάλειας· |
|  |  |  |
|  | (δ) | των περιστάσεων που μνημονεύονται στη εφαρμοστέα σύμβαση.  |
|  |  |
| Αρμόδια αρχή για αιτήματα διέλευσης. | 14. Αρμόδια αρχή να παραλαμβάνει αιτήματα και όλα τα σχετικά έγγραφα για τη διέλευση μέσω της Δημοκρατίας καταζητουμένων που παραδίδονται είναι το Υπουργείο Δικαιοσύνης και Δημοσίας Τάξεως.  |
|  |  |
| Μεταβατική διάταξη.Επίσημη Εφημερίδα τηςE.E: L190, 18.7.2002,σ.1. | 15. Οι διατάξεις της Συμφωνίας και του παρόντος Νόμου εφαρμόζονται αναφορικά με τα ευρωπαϊκά εντάλματα σύλληψης που εκδόθηκαν από το Ηνωμένο Βασίλειο δυνάμει των διατάξεων της πράξης της Ευρωπαϊκής Ένωσης με τίτλο «Απόφαση - Πλαίσιο 2002/584/ΔΕΥ του Συμβουλίου, της 13ης Ιουνίου 2002, σχετικά με το ευρωπαϊκό ένταλμα σύλληψης και τις διαδικασίες παράδοσης μεταξύ των κρατών μελών της Ευρωπαϊκής Ένωσης», πριν από την 31η Δεκεμβρίου 2020, σε περίπτωση που το εκζητούμενο πρόσωπο δεν έχει συλληφθεί με σκοπό την εκτέλεση του εντάλματος πριν από την 31η Δεκεμβρίου 2020.  |

ΝΚ/ΜΓ

(Αρ. Φακ.: 23.01.062.147-2021)